  Майя Бывальцева 24 модульной фельдшерско-акушерской пунктъёс (ФАПъёс) кылдозы Удмуртиын сӥзьыл кутсконлы. Каръёслэн но ёросъёслэн кивалтӥсьёсынызы ортчем кенешонын со сярысь вераз элькунысь премьер-министр Виктор Савельев, ивортэ улосвыл тӧролэн но кивалтэтлэн пресс-службазы. «Ваньмыз 24 ФАПъёс элькунысь ёросъёсын 1-тӥ куарусёнозь вуттэмын луыны кулэ. Со сяна, ар пумозь ӝог эмъюрттэт сётонъя автопаркез ӝынылы ке но выльдыны кулэ», — вераз Виктор Савельев. Элькунысь тазалыкез утёнъя министр Алексей Чуршкин верамъя, модульной фельдшерско-акушерской пунктъёсты пуктыны 24 юрт огъетъёсты но ӝог эмъюрттэт сётонъя машинаосты басьтыны аукционъёс 6-тӥ инвожое ортчизы. Виктор Савельев лэсьтӥськонъя но тазалыкез утёнъя министерствоослэсь кивалтӥсьёссэс та ужпумъёсты ялан син азязы возьыны куриз но пусйиз, модульной ФАПъёсты пуктонэз но эмудыслы нимысьтыз транспорт басьтонэз элькун тӧро Александр Соловьёв нимысьтыз чакласа возе. Тегъёс: Тазалык Ижкар ВикторСавельев АлексейЧуршин Удмуртия Тазалыкезутёнъяминистерство кивалтэт  